Żewġ terzi tal-każijiet pożittivi tal-Covid-19 f'pajjiżna huma kawża tal-varjant il-ġdid, l-Omicron. Dan ikkonfermah id-Deputat Prim Ministru u Ministru tas-Saħħa, Chris Fearne fuq il-mezzi soċjali tiegħu, fejn qal li 67% tal-każijiet ġodda huma bil-varjant. Huwa temm jgħid li l-vaċċinazzjoni u d-doża addizzjonali tal-vaċċin kontra l-Covid-19 hija kruċjali u importanti ħafna biex nibqgħu niġġieldu l-pandemija.